rlitschk/wikidir huggingface dataset:
Herrischried isch e Gmeind im Landchreis Waldshüet, Bade-Württeberg. Herrischried litt am Vordere Hotzewald, me Südusläufer vom Schwarzwald in de Nöchi vom Hochrhy. D Gmeind gränzt im Norde an Todtmoos und Ibach, im Oste an Görwihl, im Süde an Rickebach, im Weste an d Stadt Wehr und im Nordweste an de Ortsdeil Gerschbach vo de Stadt Schopfe im Landchreis Lörrach. Zu de Gmeind Herrischried ghöre d Gmeinde Großherrischwand, Hogschür, Hornberg, Nyderbebischbach, Rütte und Währhalde, wo friehner selbständig gsi sin. Zu de Gmeind Großherrischried ghöre s Dorf Großherrischried und s Hus Jägerhus. Zu de Gmeind Herrischried in de Gränze vo de Gmeindereform in de 1970er-Johr ghöre d Dörfer Herrischried und Lochmatt und d Wyler Miehli, Sägi und Stehle. Zu de ehemolige Gmeinde Hogschür und Rütte ghöre jewyls numme di glychnamige Dörfer. Zu de ehemolige Gmeind Hornberg ghöre d Dörfer Hornberg und Obergebischbach und de Wyler Atdorf. Zu de ehemolige Gmeind Nydergebischbach ghöre s glychnamige Dorf, s Ghöft Maierhöfe und d Hüser Im Murgdal. Zu de ehemolige Gmeind Wehrhalte ghöre d Dörfer Wehrhalde, Gierschbach und Chleiherrischwand, d Sydlig Lochhüser und d Hüser Chlaffebach. Im Gebiet vo de ehemolige Gmeind Großherrischwand litt d Ortschaft Schälleberg, wo in Großherrischwand uffgange isch. In de Gmeinde, wo
Als Vibrante bezeichnet mer e Gruppe vo Konsonante wo doodurch entstehe dass d Artikulatore (meischtens d Zung un e bstimmts Deil vum Mund) locker anenander ghalte werre un deno durch de Artikulationsstrom (also de Atem) mehrmools usenander un wiider anenander bloose werre. Meischtens wiiderholt sich die Bewegig uugfäär drei Mool, aber au Vibrante mit weniger oder mit bis zue fümf Zungeschläg sin mögli. Wichtig isch dass d Artikulatore d Vibratione nüt bewusst usfüere sundern dass dr Luftstrom d Bewegig uslöst. Vibrante unterscheide sich doodurch vo de Tap, bimene Tap wird d Bewegig vum Artikulator sälber usgfüert, statt vum Lufstrom usglöst. Es git drei verschidni Vibrante wo als Phonem i dr mänschliche Sprooch verchömme; d gnaui Ussproch vo denne drei isch allerdings in denne Sprooche wo si vorchömme arg unterschidlich un cha sogar vo Sprecher zu Sprecher e chly andersch sy. [ʙ] - Bilabialer Vibrant [r] - Alveolarer Vibrant [ʀ] - Uvularer Vibrant Vibrante chönne nüt überall im Mund artikuliert werre. So isch es z. B. anatomisch unmögli en velare Vibrant z bilde wyl weder s Gaumesegel (Velum) noch s Mittelstugg vo dr Zunge beweglich gnue sin gägenander z vibriere. De bilabiale Vibrant, wo mit dr Unter- un Oberlippe artikuliert wird,
De Andrew Bond (* 1965 z England) isch en Schwiizer Musiker un Theolog. Als Musiker isch er mit sine Chinderliedli sehr erfolgriich. De Andrew Bond isch z Grossbritannie un im Kongo ufgwachse, bevor er mit zwölfi i d Schwiiz isch cho, em Heimatland vo sinere Muetter. Er het z Züri Theologi schtudiirt un isch au ordiniirt worde, het aber nii als Pfarrer gschaffet. Er het 17 Johr Musik un Religion an de Oberstuefeschuel z Wädischwil Unterricht gäh un sich in de Us- un Wiiterbilding engagiirt. So isch er zum Bischpil Mitautor vo eme Lermittel für de Religionsunterricht a de Oberstuf («Menschen leben in Religionen und Kulturen»). Di erschte Mundart-Lieder het er 1998 für sini Chind gschribe. In de Zwischeziit git er vili Konzert in de ganze Dütschschwiiz. Di erscht CD «Zimetschtern han i gern» isch 1998 entschtande. Uf dere CD sin Lieder für de Herbscht un d Adventsziit. De Lermittelverlag vom Kanton Züri het die CD in irs Aagebot übernoo un scho na drü Johr het de Andrew Bond dodefür e goldigi Schallplatte übercho un im Herbscht 2004 eini us Platin. Di zweit CD isch «Suneschtraal tanz emaal» mit Sommerlieder gsi, di dritt «Maieriisli lüüted liisli» un di viert «Brännti
"Even Heaven Cries" esch e Pop-Ballade vom dütsche Pop-Trio Monrose. De Song esch gschrebe worde vom Philip Denker, Lauren Evans, Jonas Jeberg, Jens Lumholt ond em Robbie Nevil ond esch produziert worde vom Jonas Jeberg för ehres Debut-Albom Temptation. De Song esch am 2. März 2007 veröffentlecht worde. Osserdem esch das Lied för de Grand Prix Vorentscheid, d Voruswahl för de 52. Eurovision Songcontest 2007, gseh. Monrose hend sech 20 Prozänt vo de Stemme ergattert, was öbbe 900'000 Telephon-Stemme entsprecht. Sie hend de zwöiti Platz erreicht. S Musigvideo vo "Even Heaven Cries" esch gleitet worde vo de Katja Stuhl ond esch im Bezirk Spandau, afangs Februar dräiht worde, am 22. Februar 2007 het s Lied offizielle Videopremiere uf de Band ehrere Website gfiiret ond esch erstmous am 23. Februar 2007 ufem dütsche Musig-Sänder VIVA gspöut worde. Am Afang vom Video gseht mer Monrose imene bluemige Garte, d Bahar Kızıl setzt ufmene Ritiseili, wärend d Senna Guemmour vor mene Kerschboum stoht ond d Mandy Capristo werd zeigt, wie sie ufere Bank setzt. Szene wie e Frou wo sech z'deck fühlt ond nochhär e Bande vo Meitschi sie plogid ond omeschöpfid, en Frou wo i de Duschi setzt ond brüelet ond en
D Liricas Analas sind e HipHop-Gruppe us Graubünde. Si teggschtet iri Lieder uf Rätoromanisch im Sursilvan-Tielekt. D Liricas Analas bestönd us sibe Persone: füüf MCs (Spoon, Flepp, Orange, Jusht und pddp) und zwee DJs (Gionson und Suit). D Band setzt sich ii för d Erhaltig vom Rätoromanische i de Schwiiz und möcht mit irne Teggscht vor alem jungi Bündner aaspreche. Iri erscht CD Analogia isch ane 2004 usecho und di erschti Rap-CD uf Rätoromanisch öberhopt. S zweite Album AnalFaBad isch Endi 2006 erschine und het Top Platzierige erreicht. Ane 2008 het de Flepp en aignigs Album usege. Analogia (2004) AnalFaBad (2006) Tuns e Margaritas (2008, vom Flepp) Analectrica (2009) Analium (2012) Offiziell Websyte
◄ | 1. Jh. v. Chr. | 1. Jh. | 2. Jahrhundert | 3. Jh. | 4. Jh. | ► 100er | 110er | 120er | 130er | 140er | 150er | 160er | 170er | 180er | 190er S Zwoate Johrhundat hot durat vom 1. Jänna 101 bis zum 31. Dezember 200 und ghört zur Antike. S Römische Riich hot unta da füf Adoptivkaiser Nerva, Trajan, Hadrian, Antoninus Pius und Marcus Aurelius siine Bliatezit: s isch so gross wia no nia und wias o nia meh wera wird: 100 Milliona Iwohna leabend zwüschat m Persischa Golf und Atlantik; s Schtroßanetz isch meh wia 75.000 km lang, des isch fasch zwoa Mol da Erdumfang. Da Hadrianswall – hoasst so noch m Kaisa Hadrian – wird fertiggschtellt und soll dia Besitze vo da Röma in Britannia sichra. da Zwoate Dakerkrieg (101 bis 106) zwüscha Röma und Daker, nam Thrakischa Volk Markomanne-Kriege (166 bis 180) drei Partherkriege Hebammena werend im römischa Riich da Ärzt gliichgschtellt (eppa 130) Hadrian, römischa Kaisa, wo als erschta Sklaveschutzgesetze igführt hot Archigenes, römischa Arzt us Syrie. Vata vo da Zahnheilkunde Soranos, römischa Arzt us Kleinasie. Vata vo da wisseschaftlicha Frauenheilkunde und Geburtshilfe Antoninus Pius, römischa Kaiser, wo
◄ | 1. Jh. v. Chr. | 1. Jahrhundert | 2. Jh. | ► ◄ | 20er v. Chr. | 10er v. Chr. | 0er v. Chr. | 0er | 10er | 20er | 30er | ► 1 | 2 | 3 | 4 | 5 | 6 | 7 | 8 | 9 Säller Artikel behandelet chronologisch d Johr 1–9 uss em 1. Johrhundert vu dr christliche Zittrechnig. E Johr Null gits in keinere Zittrechnig. Wenn ebber uf d Welt chummt, no isch er oder si in sinem/ihrem erste Läbensjohr. Un gnau so zellt mer au, wemmer d Johr nooch Christi Burt zellt, denn säll giltet au fer dr Jesus. E Johr isch nämlich e Zittruum, kei Zittpunkt, so wie au e Dag, e Wuche oder e Munät e Zittrum isch. Es git jo auch kei nullte Munät, nullti Wuche oder e nullte Dag. Nöijohr isch am 1. 1., nit am 0. 0. un au in dr Kalenderwuche 1, nit 0. Uf s Johr 1 v. Chr. folgt dorum gli s Johr 1 nooch Christus. Des füehrt natürlich dezue, dass mer nit guet äso rechne cha. D Astronomi rechnet dorum mit eme Johr Null, wo si mit em Johr
◄ | 1. Jh. v. Chr. | 1. Jahrhundert | 2. Jh. | ► ◄ | 10er v. Chr. | 0er v. Chr. | 0er | 10er | 20er | 30er | 40er | ► 10 | 11 | 12 | 13 | 14 | 15 | 16 | 17 | 18 | 19 Säller Artikel behandlet chronologisch d Johr 10–19 uss em 1. Johrhundert vu dr christliche Zittrechnig. S Johr 10 vu de christliche Zittrechnig isch im Römische Riich s Johr 763 ab urbe condita gsi. Nooch em (domols au im Römische Riich gültige) Julianische Kalender isch es ä Gmainjohr mit 365 Däg gsi. De entlang vu de südwestliche Ostsee sidelnd Germanestamm vu de Irminone spaltet sich in d Stämm vu de Alemanne, Hermudure un Langobarde. Virter Zug vum Tiberius gege d Germane fer d Sicherig vu de Rhi-Gränze. China richtet ä Reguleerigs- un Entschädigigsbehörde fer Märkt un Priis i. In Indie got mit de indisch-grichische Dynasti us Baktrie de ledscht Noochfolgestaat vum Alexanderriich under. Heron vu Alexandria, gr. Ingeniör. Didymos Chalkenteros, gr. Grammatiker S Johr 11 vu de christliche Zittrechnig isch im Römische Riich s Johr 764 ab urbe condita gsi. Nooch em (domols au im Römische Riich
◄ | 1. Jh. v. Chr. | 1. Jahrhundert | 2. Jh. | ► ◄ | 0er v. Chr. | 0er | 10er | 20er | 30er | 40er | 50er | ► 20 | 21 | 22 | 23 | 24 | 25 | 26 | 27 | 28 | 29 Säller Artikel behandlet chronologisch d Johr 20–29 uss em 1. Johrhundert vu dr christliche Zittrechnig. S Johr 20 vu de christliche Zittrechnig isch im Römische Riich s Johr 773 ab urbe condita gsi. Nooch em (domols au im Römische Riich gültige) Julianische Kalender isch es ä Schaltjohr mit 366 Däg gsi. Galba wird römischer Praetor Gründig vu Tiberias am See Genezareth zue Ehre vum Tiberius dur Herodes Antipas Vitruv erchlärt de Ton als ä Bewegig vu de Luft in konzentrische Chraise De grichisch Seefahrer Hippalos benutzt d'Monsunwinde fer ä Seeexpedition durs Rote Meer bis zum Indus un zruck. S Johr 21 vu de christliche Zittrechnig isch im Römische Riich s Johr 774 ab urbe condita gsi. Nooch em (domols au im Römische Riich gültige) Julianische Kalender isch es ä Gmainjohr mit 365 Däg gsi. In Gallie lehned sich – es letschts Maal – zwei Stämm a dr Loire,
◄ | 1. Jh. v. Chr. | 1. Jahrhundert | 2. Jh. | ► ◄ | 0er | 10er | 20er | 30er | 40er | 50er | 60er | ► 30 | 31 | 32 | 33 | 34 | 35 | 36 | 37 | 38 | 39 Säller Artikel behandlet chronologisch d Johr 30–39 uss em 1. Johrhundert vu dr christliche Zittrechnig. S Johr 30 vu de christliche Zittrechnig isch im Römische Riich s Johr 783 ab urbe condita gsi. Nooch em (domols au im Römische Riich gültige) Julianische Kalender isch es e Gmeinjohr mit 365 Däg gsi. Pesachfest: Ei mögliche Zittpunkt vu dr Chrüzigig Jesu veralosst dur dr Pontius Pilatus z Jerusalem, nooch em gegewärtige Forschigsstand dr wohrschinlicher. Dr andere Zittpunkt isch anno 33 8. November: Nerva, römischer Kaiser († 98) 30 (oder 33): Jesus vu Nazaret S Johr 31 vu de christliche Zittrechnig isch im Römische Riich s Johr 784 ab urbe condita gsi. Nooch em (domols au im Römische Riich gültige) Julianische Kalender isch es e Gmeinjohr mit 365 Däg gsi. Sejan, Befehlshaber vu dr Prätorianergarde z Rom wird nooch Gwaltdate gstürzt. Naevius Sutorius Macro wird nöie Prätorianerpräfekt Sejan, Leiter vu dr römische Prätorianergarde
◄ | 1. Jh. v. Chr. | 1. Jahrhundert | 2. Jh. | ► ◄ | 10er | 20er | 30er | 40er | 50er | 60er | 70er | ► 40 | 41 | 42 | 43 | 44 | 45 | 46 | 47 | 48 | 49 Säller Artikel behandlet chronologisch d Johr 40–49 uss em 1. Johrhundert vu dr christliche Zittrechnig. S Johr 40 vu dr christliche Zittrechnig isch im Römische Riich s Johr 793 ab urbe condita gsi. Nooch em (domols au im Römische Riich gültige) Julianische Kalender isch es e Schaltjohr mit 366 Däg gsi. Rom: Dr Kaiser Claudius deilt Nordwestafrika März: Octavia, Dochter vum Claudius († 62) 13. Juli: Gnaeus Iulius Agricola, römischer General († 93) Cunobelinus, Chönig vum keltische Stamm vu dr Catuvellani S Johr 41 vu dr christliche Zittrechnig isch im Römische Riich s Johr 794 ab urbe condita gsi. Nooch em domols gültige Julianische Kalender isch es e Gmeinjohr mit 365 Däg gsi. Dr römische Kaiser Claudius wird Noochfolger vu sinem ermordete Neffe Caligula Dr Claudius macht dr Herodes Agrippa zum Chönig vu Judäa 24. Januar: Caligula, römischer Kaiser (* 12), ermordet S Johr 42 vu dr christliche Zittrechnig isch
◄ | 1. Jh. v. Chr. | 1. Jahrhundert | 2. Jh. | ► ◄ | 20er | 30er | 40er | 50er | 60er | 70er | 80er | ► 50 | 51 | 52 | 53 | 54 | 55 | 56 | 57 | 58 | 59 Säller Artikel behandlet chronologisch d Johr 50–59 uss em 1. Johrhundert vu dr christliche Zittrechnig. S Johr 50 vu dr christliche Zittrechnig isch im Römische Riich s Johr 803 ab urbe condita gsi. Nooch em domols gültige Julianische Kalender isch es e Gmeinjohr mit 365 Däg gsi. Gründig vu dr christliche Gmein z Korinth dur dr Apostel Paulus S Oppidum Ubiourum (Köln) erhaldet d Stadtrechte un wird zue Ehre vu dr Kaiseri Agrippina, wu dert uf d Wält chu isch, in Colonia Claudia Ara Agrippinensium umdaift. Plinius dr Älder, en römische Naturforscher, bereist d Nordseechüste un schribt dodrüber e Bericht, wo er u. a. d Insel Burchana erwähnt. Dr Bericht isch numme in Fragmente erhalde. D Maya hän um 50 d Städt El Mirador un Cerros ufgä. Um 50: Phaedrus, römischer Fabeldichter (* um 15 v. Chr.) S Johr 51 vu dr christliche Zittrechnig isch im Römische Riich s Johr
◄ | 1. Jh. v. Chr. | 1. Jahrhundert | 2. Jh. | ► ◄ | 30er | 40er | 50er | 60er | 70er | 80er | 90er | ► 60 | 61 | 62 | 63 | 64 | 65 | 66 | 67 | 68 | 69 Säller Artikel behandlet chronologisch d Johr 60–69 uss em 1. Johrhundert vu dr christliche Zittrechnig. S Johr 60 vu dr christliche Zittrechnig isch im Römische Riich s Johr 813 ab urbe condita gsi. Nooch em (domols au im Römische Riich gültige) Julianische Kalender isch es e Schaltjohr mit 366 Däg gsi. Dr römisch Dichter Seneca verfasst d Quaestiones naturales. Des isch s erst un einzig bekannt physikalisch Lehrbuech in dr römische Literatur. 7. November: Keikō, 12. Kaiser vu Japan (71–130) († 130) Prasutagus, britannischer Icenierfürst S Johr 61 vu dr christliche Zittrechnig isch im Römische Riich s Johr 814 ab urbe condita gsi. Nooch em domols gültige Julianische Kalender isch es e Gmeinjohr mit 365 Däg gsi. D Römer schlönd in Britannie en Uufschtand vo de Kelte in mehrere Schlachte niider. Gaius Plinius Caecilius Secundus, Plinius dr Jünger, wohrschinlichs Burtsdatum Boudicca, e britannischi Heerfüehreri S Johr 62 vu dr christliche
◄ | 1. Jh. v. Chr. | 1. Jahrhundert | 2. Jh. | ► ◄ | 40er | 50er | 60er | 70er | 80er | 90er | 100er | ► 70 | 71 | 72 | 73 | 74 | 75 | 76 | 77 | 78 | 79 Säller Artikel behandelt d Johre 70 bis 79 vu dr christliche Zittrechnig. Fer d Johre vu 1970 bis 79 lueg bi 1970er. S Johr 70 (823 a.u.c) isch e Gmeinjohr mit 365 Däg gsi. September: Dr römische Heerfüehrer un später Kaiser Titus vertribt, im Zug vu dr Niderschlagig vum Jüdische Ufstandes, d Jude us Jerusalem un zerstört dr Herodianisch Tempel Niderschlagig vume Ufstand vu dr keltisch-germanische Treverer gege d Römer im Moselgebit D Bataver schlage d Römer bim Kastell Bonna un vernichte d Castra Vetera Chinesischi Schiffe erreiche s Rote Meer S Johr 71 (824 a.u.c) isch e Gmeinjohr mit 365 Däg gsi. Z Rom wird s Drillschloss erfunde S Johr 72 (825 a.u.c) isch e Schaltjohr mit 366 Däg gsi. In Rom wird mit em Bau vum Flavische Amphitheater (Kolosseum) agfange. S Johr 73 (826 a.u.c) isch e Gmeinjohr mit 365 Däg gsi. 15. April: D Römer nämme d
◄ | 1. Jh. v. Chr. | 1. Jahrhundert | 2. Jh. | ► ◄ | 50er | 60er | 70er | 80er | 90er | 100er | 110er | ► 80 | 81 | 82 | 83 | 84 | 85 | 86 | 87 | 88 | 89 Säller Artikel behandelt d Johre 80 bis 89 vu dr christliche Zittrechnig. Dr Ptolemäus (gr. Klaudios Ptolemaios, lat. Claudius Ptolomaeus) (uf d Wält cho worschins um 87 z Ptolemais Hermii, Ägypte, † um 150 z Alexandria, Ägypte). Er isch e grichische Mathematiker, Geograph un Astronom gsi, wo wohl z Alexandria gwirkt het. Dr Ptolemäus het s geozentrisch Weltbild massgäblich formuliert. S Johr 80 (833 a.u.c) isch e Schaltjohr mit 366 Däg gsi. Vu me Grossbrand z Rom sin s Kapitol un s Marsfeld betroffen Errichtig vum römischen Kastell Castra Regina an dr Donä, us dem sich später d'Stadt Rägensburg entwicklet het. S 72 agfange flavisch Amphitheater, s Kolosseum, wird z Rom fertig. S Johr 81 (834 a.u.c) isch e Gmeinjohr mit 365 Däg gsi. Dr Domitian folgt sinem Brueder Titus als römischer Kaiser 13. September: Titus, römischer Kaiser (* 39) Um 81: Philippus, Apostel S Johr 82 (835 a.u.c) isch
◄ | 1. Jh. v. Chr. | 1. Jahrhundert | 2. Jh. | ► ◄ | 60er | 70er | 80er | 90er | 100er | 110er | 120er | ► 90 | 91 | 92 | 93 | 94 | 95 | 96 | 97 | 98 | 99 S'Johr 90 (843 a.u.c) isch e Gmeinjohr mit 365 Däg gsi. um 90: Gründig vum römischen Kastell Biriciana am rätische Limes. S'Johr 91 (844 a.u.c) isch e Gmeinjohr mit 365 Däg gsi. D'Chinese besiige d'Hunne in dr Mongolei S'Johr 92 (845 a.u.c) isch e Schaltjohr mit 366 Däg gsi. Schlacht in Pannonie (hüt Ungarn): einigi römischi Legione werre vu dr Sarmate vernichtet. D'Römer besiige d'Markomanne an dr Donä S'Johr 93 (846 a.u.c) isch e Gmeinjohr mit 365 Däg gsi. 23. August: Gnaeus Iulius Agricola, römischer General (* 40) S'Johr 94 (847 a.u.c) isch e Gmeinjohr mit 365 Däg gsi. Dr Kaiser Domitian erlosst e Dekret, wo alli Philosophe us Rom verbannt. S'Johr 95 (848 a.u.c) isch e Gmeinjohr mit 365 Däg gsi. D'Römer fange demit a, d'Legio VI Victrix vu Castra Novaesia (Neuss) nooch Castra Vetera II (in dr Nächi vum hüttige Xante) z'verlege D'Offebarig vum Johannes (Apokalypse) entstoht um
Dr Lutz Heilmann (* 7. September 1966 in Zittau) isch e dütsche Politiker vo Die Linke. Heilmann isch dr erschti ehemalig hauptamtlich Mitarbeitr vom Ministerium für Staatssicherheit (MfS) vo dr DDR, wo in dütschi Bundestag iizoge isch. Nochem Abitur 1985 an der Erwiterte Oberschuel EOS in Zittau het dr Heilmann en freiwillig vo 18 Mönet uf drei Jahr verlängerte Wehrdienscht bim Ministerium für Staatssicherheit gleistet. Anschliessend isch er hauptamtliche Mitarbeiter bi der dörtige Hauptabteilig Personenschutz worde. Dr Heilmann isch nach eigene Aagobe nume im Objektschutz vo staatliche Iirichtige iigsetzt worde. Im Oktober 1989 sell dr Heilmann nach eigene Aagobe es Entlassigsgsuech iigreicht ha, aber tatsächlich isch er erst im Januar 1990 usem MfS usgschide – nämlich denn, wo das Ministerium ufglöst worde isch. 1991 het dr Heilmann es Studium der Betriebswirtschaftslehr an der Hochschuel Zittau/Görlitz bsuecht. 1992 het er es Studium der Rechtswissenschaft an der Freie Universität Berlin und an der Christian-Albrechts-Universität in Kiel abglegt. Er het das Studium im Johr 2005 nachem erste juristische Staatsexame unterbroche, well er in Bundestag iizoge isch. Im sälbe Johr isch er Rechtsreferendar in Lübeck gsi. Sit öppe 2006 läbt dr Lutz Heilmann als Schwule. Er het im 2007 die Landesarbeitsgmeinschaft queer, e Gruppe
"Shame" esch e Pop-Song vom dütsche Pop-Trio Monrose. De Song esch gschrebe worde vom Christian Ballard, Tim Hawes, Pete Kirtley ond em Andrew Murray ond esch produziert worde vom Jiant ond de Snowflakers för ehres Debut-Albom Temptation. Das Lied esch am 1. Dezember 2006 veröffentlecht worde. "Shame" het am 16. November 2006 bi de zwöitletschte Folge vo Popstars Wältpremiere gfiiret, vonere spezielle Performance vo de Bahar Kızıl. Öbwouh s Lied ned aköndigt worde esch, as Debut-Single, esch uf Amazon.de onbeabsechtigt es CD-Cover veröffentlecht - met de Katarzyna Zinkiewicz, Mandy Capristo ond de Bahar Kızıl droffe, drü vo de sächs öbrigblebene Finalistinne - ei Tag spöter. Noch dere Panne esch s Cover ersetzt worde ond ProSebe het es Statement gä, dass d Single ond de Bandname Monrose bereits plannt gseh send, jedoch en Betrug esch dementiert worde. Dennoch send am Staffel-Finau vom 23. November 2006 drüü verschedeni Konstellatione präsentiert worde, beändet worde vomene gmeinsame Uftrett vo "Shame" vo de Bandmetgleder. I de nochfolgende Täg send verschedni Audi-Rippings vo de Show verbreitet worde. S Musigvideo vo "Shame" esch gleitet worde vom Oliver Sommer ond esch im Berliner Ballhaus Studio ide Woche vom 30. Oktober 2006 dräiht worde. D Videopremiere zum Lied esch
Dr Albert Uderzo (gschproche: alˈbɛːʀ ydɛʀˈzo) (* 25. April 1927 z Fismes bi Reims; † 24. März 2020 z Neuilly-sur-Seine; Daifnamme: Alberto Uderzo) isch dr Zaichner vom Astérix gsii, ere Comic-Sery, wo vor allem in Franggrych, Dütschland und andere dütsch- und französischschprochige Länder immäns populär isch. Zersch sin d Täggscht und Gschichte vom René Goscinny koo; noch sym Dood hed sich dr Uderzo entschlosse, d Täggscht sälber z schrybe. Astérix isch au in mereri alemannischi Dialäggt übersetzt worde. Am Uderzo sy Schtil isch vor allem vo de Disney-Comics beyflusst worde. 1969 – Chevalier des Arts et des Lettres 1970 – Ordre national du mérite 1983 – Prix du Génie für „Der Sohn des Asterix“ 1984 – Goldene Leinwand für dr Film „Asterix erobert Rom“ 1989 – Ritter vo dr Ehrelegion vo Frankriich 1997 – DIVA-Award 2004 – Max-und-Moritz-Preis Commons: Albert Uderzo – Sammlig vo Multimediadateie Dr Albert Uderzo im Dütsche Asterix-Archiv Dr Uderzo über Chindheit, Farbeblindheit, politischi Iistellig, Die Zeit, 6. April 2006 Im Gespräch: Albert Uderzo (Site cha nüme abgrüeft wärde; Suche im Webarchiv)[1] [2] Vorlage:Toter Link/www.sueddeutsche.de, Süddeutsche Zeitung, 19. Dezämber 2008 Verchauf vo dr Aateil vom Uderzo an Hachette Normdate: GND: 118810480 | LCCN: n50046800 | SUDOC/IdRef: 027172112
Magganaa isch e Walsergmai im Vischpertal (ital. Valle Anzasca, lomb. Val Anzasca) in dr idalieenische Provinz Verbano-Cusio-Ossola (VB), Region Piemont. Noochbergmaine vù Magganaa sin Im Land, Chalchoufu, Ceppo Morell ùn Rimmu im Piemont ùn Saas-Almagell ùn Zermatt im Wallis. Dr Baan vù dr Gmai zied sich vù 972 m bis ùf 4634 m (Dufourspitze im Monte-Rosa-Massiv). Bäärg: Aalt Wisstoor (Altes Weisstor, 3566 m), Faadrùhuore (ital. Punta Fadro), Faller Huore (ital. Corno di Faller, 3128 m), Jazi / Jäzihuore (ital. Cimi di Iazzi, 3804 m), Jegerhuore (Jägerhorn, 3815 m), Jooderhuore (ital. Corno S. Joder, dt. Joderhorn, 3036 m), Mittaaghuore (ital. Pizzo Nero, 2738 m), Niw Wisstor (Punta del Nuovo Weisstor, 3636 m), Roothuore (ital. Corno Rosso, dt. Rothhorn, 3237 m) Päss: Chleinu Alter / Likù Alter (Piccolo Altare, ùf Rima), Saaserbiärg (Monte Moro), Tirli (Turlo, ùf Im Land), Wiissgrat / Wisstoor (Weissgrat/Weisstor, ùf Zermatt) Vùm iibrige Vischpertal isch Magganaa abdränd dùr e hoochi Daalschdabfle (Uf d Mèèri, ital. Morghen). Wääge däm hed sich Magganaa iber langi Zyd d Aigeschdändigkaid chene bhalde. Wie vyyli Gmaine in dr Alpe bschdood Magganaa us vyyle chlaine Wyyler. Die Wyyler zien sich s Vischpertal ùfe. Wyyler z Magganaa: Zèr Tannù (ital. Pecetto) ùf 1378 m, Uf
S Magganaatitsch isch dr hegschdalemanisch Dialäkt vù Magganaa. Es ghèèrd doodrmid zem Siidwalsertiitsch. Magganaa isch e Ùfnaameord vùm Schwyzer Schbroochatlas gsii. D Ùfnaam isch vùm Fritz Gysling ùn em Rudolf Hotzenköcherle im April 1953 gmachd woore. Fir s Phonogramm-Archiv vù dr Universität Züri hed dr Wilhelm Doegen vùm Berliner Lutarchiv im Oktober ane 1929 Tonbandùfnaame gmachd. Die Ùfnaame sin vùm Fritz Gysling, em Rudolf Hotzenköcherle ùn dr Clara Stockmeyer voorberaided ùn vù dr èrschte beede ane 1952 verefendligd woore. Dr Max Waibel hed fir syyni Dokteraarbed Ùndersuechige z Magganaa zue dr Volchsiberliiferig gmachd ùn hed dooderfir Määrli, Saage ùn sùnschdigi Verzelige gsamled, au Lieder ùn Schbrichwèèrder. Är hed dooderzue zwische 1974 ùn 1981 insgsamd 30 Gwèèrslyd befrogd. Syyni Dokteraarbed hed er derno ane 1985 verefendligd. D Fluurnäme vù Magganaa hed dr Paul Zinsli ùf drèi Forschigsexkursione ùfgnùù, im Juni 1959 mid Schtudände, im Mai ùn Oktober 1980 zäme mid em Max Waibel ùn im Mai 1981 mid em Max Waibel ùn em E. Schorno. Dr Zinsli hed die Samlig derno ane 1984 in syym Buech „Südwalser Namengut“ verefendligd. In däm Artikel sin di makanaatitsche Dialektbyyschbel in Dieth-Schryybig gschriibe. Dooderbyy wird dr Buechschdaab <k> fir d Fortis [k] bruucht, fir d